Leta 2011 je s Sylvainom in Mikom Valejem sodelovala na EMI s skladbo »Ti si tisti«. Dve leti pozneje je bila interno izbrana, da zastopa Slovenijo na izboru za Pesem Evrovizije 2013 v Malmöju s skladbo »Straight Into Love«, pod katero se je podpisala tudi kot soavtorica glasbe in besedila. Uvrstitev v finalni večer ji ni uspela, v polfinalu pa je pristala na zadnjem mestu. Naslednje leto je kot (so)avtorica sodelovala na dveh evrovizijskih predizborih: slovenskem (besedilo za pesem »&lt;a href="Round%20and%20Round"&gt;Spet/Round and Round&lt;/a&gt;« v izvedbi Tinkare Kovač) in moldavskem (glasba in besedilo za pesem »One and All« v izvedbi Diane Staver).